open-index/open-wikipedia-markdown huggingface dataset:
«Le Griffon»

«**Le Griffon**», (bygget av René-Robert Cavelier, Sieur de La Salle), er regnet som den første store seilskuten på den øvre delen av De store sjøer i Nord-Amerika. Skipet ble sjøsatt i Cayuga Creek som en førtifem tonns bark med fem til sju kanoner. Den var 60 fot lang. Med La Salle på turen var fader Louis Hennepin. På sin jomfruseilas som startet 7. august 1679, seilte den over Eriesjøen, Huronsjøen og Michigansjøen med et mannskap på 34. La Salle gikk på land 18. september 1679, og sendte skipet tilbake mot Niagara. På ferden tilbake fra Green Bay, Wisconsin forliste skipet med mannskapet på 6, og en last med pels.

Flere skipsvrak av gamle seilskuter har blitt antatt å være «Le Griffon», men bortsett fra de som viste seg å være andre skip, har det ikke vært mulig å identifisere skipet. Et mulig vrak ligger ved den vestre delen av Manitoulinøya i Huronsjøen, et annet ligger ved Escanaba, Michigan. «Le Griffon» var det andre av en serie av tusenvis av skip som har forlist på De store sjøer (det første var en annen skute bygd av La Salle kalt «Frontenac», en 10 tonns bark eller brigantin som forliste i Ontariosjøen 8. januar 1679.)

Le Griffon kan ha blitt funnet i senere tid av Great Lakes Exploration Group.

## Litteratur
*

## Eksterne lenker
* The Search for the Elusive Griffon 
* https://web.archive.org/web/20070312104852/http://www.halinet.on.ca/GreatLakes/Documents/HGL/default.asp?ID=c007
Gjermundstadfossen

**Gjermundstadfossen** er en foss i Gaular, Sogn og Fjordane. Den ligger i Eldalsdalføret, ca. 8 km fra Eldalsosen. Fossen er delvis synlig fra riksvei 13 som ligger på nordsiden av elven. Fossestien går nær fossen på sørsiden. 

Navnet kommer av fossens beliggenhet på gården Gjermundstad.

Fossen er del av det vernede Gaularvassdraget. 

## Referanser
Mangroveskink

**Mangroveskink** (*Emoia atrocostata*) er en skink, som ofte svømmer i saltvann, og som lever både i mangroveskoger, og på klippestrender. Den eter krabber og insekter, og er utbredt fra Malakkahalvøya nord til de japanske Ryukyuøyene, sør til Queensland i Australia, og øst til Vanuatu.

## Eksterne lenker
* 

* Lizards of Southeast Asia: Mangrove Skink – ''Emoia atrocostata''
* Pacific Biodiversity Infomation Forum - ''Emoia atrocostata'' 
* Sungei Buloh Nature Park – Mangrove Skink
* wildlifeimages.com.au - Littoral Whiptail Skink
Dumka (distrikt)

**Dumka** (hindi: दुमका जिला) er et distrikt i den indiske delstaten Jharkhand. Distriktets hovedstad er Dumka. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 6,82 % av befolkningen.

Barn i alderen 0 til 6 år utgjorde 16,12 % i 2011 mot 18,01 % i 2001. Antallet jenter i den alderen per tusen gutter er 957 i 2011 mot 975 i 2001. 

## Referanser


## Eksterne lenker
*
Pengepolitisk rapport

**Pengepolitisk rapport** er en økonomisk rapport som utgis fire ganger i året (mars, juni, september, og desember) av hovedstyret i Norges Bank. Den publiseres som regel i mars, juni og oktober/november og inneholder bankens pengepolitiske dyptgående og predikerende analyse av ulike aktuelle markedsforhold og en medfølgende strategi for sentralbanken. Strategien, samt en rekke alternative strategier som tas i bruk ved uventede utviklingstrekk i norsk og internasjonal økonomi, gjelder frem til neste pengepolitiske rapport kommer ut.

Rapporten presenteres alltid i forbindelse med det av bankens ordinære rentemøter som foreligger etter endt kvartal, da ved en kringkastet presentasjon av sentralbanksjefen, og rapporten trykkes også i hefteform innen tre dager etter publiseringen.

## Referanser


## Kilder
* Norges Bank – Pengepolitisk rapport
Aust-Agder fylkeskulturpris

**Aust-Agder fylkeskulturpris** ble delt ut årlig fra og med 1971 til og med 2019 av Aust-Agder fylkeskommune som honnør for spesiell innsats for kultur i fylket. I 1971 var prisen på kr. 5&nbsp;000; seinere har den vært på ulike beløp opp til kr. 30&nbsp;000. Prisen var skulpturen Sol 4 av Arne Vinje Gunnerud. 

## Videreføring i Agder fylke
Fra og med 2020 opphørte Aust-Agder fylkeskommune å eksistere, og dermed ble prisen utdelt siste gang i 2019.

Agder fylke, som var resultatet av sammenslåingen mellom Aust-Agder fylke og Vest-Agder fylke, opprettet Agder fylkes kulturpris, som ble utdelt første gang i 2020.

## Prismottakere

* 1971 – Torleiv Bjørgum, Hylestad og Atle Urdal, Grimstad
* 1972 – Helge Myhren, Arendal
* 1973 – Eilert Hægeland, Evje
* 1974 – Aslaug Odnes, Risør og Einar Dale, Gjerstad
* 1975 – Arne Vinje Gunnerud, Øyestad 
* 1976 – Øystein Lønn, Hornnes
* 1977 – Svein Ellingsen, Moland 
* 1978 – Jens Scharff 
* 1979 – Emma Lauland og Kristine Lauland Holm
* 1980 – Einar Gauslaa, Arendal 
* 1981 – Funksjonshemmedes Fellesorganisasjon og Aust-Agder krets av Søndagsskoleforbund 
* 1982 – Kirsten Bråten Berg, Valle 
* 1983 – Hartvig W. Dannevig, Hisøy
* 1984 – Trygve Bringsverd, Arendal
* 1985 – Per Inge Almås
* 1986 – Berit Guddal
* 1987 – Lisen Ugland Bergshaven, Grimstad
* 1988 – Kunstgruppa Villvin, Risør
* 1989 – Finn Strømsted
* 1990 – Knut Andreas Olsen (Knutta), Moland
* 1991 – Håvard Rem, Moland
* 1992 – Karin Lie og Birger Lie
* 1993 – Tullen Wettergren
* 1994 – Ketil Moe, Lillesand
* 1995 – Thorleif Skjævesland
* 1996 – Bernt Lauritz Larsen
* 1997 – Hallvard T. Bjørgum, Valle
* 1998 – Leif Svalesen, Arendal 
* 1999 – Annemor Sundbø, Bygland 
* 2000 – Erik Mykland
* 2001 – Bentein Baardson
* 2002 – Leonard Rickhard, Arendal
* 2003 – Øyvind Bjorvatn, Tvedestrand
* 2004 – ingen utdeling
* 2005 – Canal Street jazz og bluesfestival, Arendal
* 2006 – Leif Ove Andsnes og Lars Anders Tomter 
* 2007 – Thor Hushovd, Grimstad 
* 2008 – Harald Solberg, Arendal
* 2009 – Paal-Helge Haugen 
* 2010 – Sidsel Hanum 
* 2011 – Toffen Gunnufsen
* 2012 – Karl Ove Knausgård
* 2013 &ndash; Birger Smith-Sørensen, Tromøy 
* 2014 – ØIF Arendal
* 2015 - Else Rønnevig
* 2016 - Kortfilmfestivalen 
* 2017 – Øivind Berg, Arendal
*2018 - Setesdal Spelemannslag 
*2019 - Kim André Rysstad og Marte Olsbu Røiseland (siste pris utdelt i Aust-Agder) 

## Referanser


## Eksterne lenker
* «Fylkeskulturpris» på Aust-Agder fylkeskommunes nettsider via archive.org
Hovsfossen

**Hovsfossen** er en foss i Gaular, Sogn og Fjordane, den ligger på gården Hov i Eldalsdalen, derav navnet. Fossen ligger lett tilgjengelig et stykke fra riksvei 13. Fossestien følger elven på sørøstsiden av fossen.

Fossen er del av det vernede Gaularvassdraget.
Artssjåvinisme

Begrepet **artssjåvinisme** eller **spesiesisme** (av engelske *species*, som betyr «art)» betyr å tillegge ulike rettigheter og verdier til vesener utelukkende på grunnlag av deres artstilhørighet. Spesiesisme kan beskrives som diskriminering av andre individer og grupper basert på deres artstilhørighet. 

Begrepet spesiesisme ble lansert i bokform for første gang i 1970 av britiske Richard D. Ryder. I 1975 publiserte Peter Singer den klassiske boka *Animal Liberation* hvor han tar for seg spesiesismen som forklaring på menneskers fordommer mot dyr. Singer mener spesiesismen, på linje med rasisme og kjønnsdiskriminering, bidrar til å undertrykke og rettferdiggjøre overgrep mot utsatte grupper – i dette tilfellet dyr. Ifølge Singer er spesiesisme en fordom eller en tilbøyelighet til å favorisere interessene til ens egen art, på bekostning av medlemmer av andre arter. 

I 1983 fulgte forfatter og aktivist Tom Regan opp Singers ideer i boka *The Case for Animal Rights*, hvor han støtter opp under forklaringer av overgrep mot dyr ut ifra en forestilling om spesiesime. Oxford English Dictionary definerte i 1985 spesiesisme som «menneskers diskriminering mot eller utnytting av visse dyrearter, basert på en antakelse om menneskehetens overlegenhet».

## Antispesiesisme
Begrepet *antispesiesisme* omfatter ulike former for eksplisitt motstand mot spesiesisme. 

Typisk er det de mer politisk og teoretisk orienterte dyreverngruppene som tar i bruk begrepet antispesiesisme. Spesiesismens årsaker og virkninger sees da ofte i sammenheng med fordommer på individnivå og ulike samfunnsstrukturer som både oppstår- og reproduseres som følge av spesiesismen.

En praktisk konsekvens av å ta et antispesiesistisk standpunkt er å leve vegansk.

Begrepet er foreløpig lite utbredt i Norge, men dyreverngruppa Nettverk for dyrs frihet definerer seg selv som «en anti-spesiesistisk sammenslutning».

## Se også
* Veganisme
* Norsk vegansamfunn

## Eksterne lenker
* Spesiesisme, rasisme og sexisme – beslektede fenomener?
* Nettverk for dyrs frihet
* Spesiesisme – Ideologi som skaper og forsvarer overgrep mot dyr, Rune Ellefsen
Likholefossen

**Likholefossen** er en foss i Sunnfjord, Vestland, den ligger på gården Hov i Eldalsdalen. 

Opprinnelsen til navnet er at noen av de øverste gårdene i dalføret ikke klarte å frakte sine døde til kirke på en dag, likkisten ble da oppbevart under en stenheller ved fossen.

Området ved fossen har blitt et av satsingpunktene for turistveistatusen til fylkesvei 613, det er blant annet bygget en spektakulær bro over fossen. Broen letter også tilkomsten til Fossestien som går på sørsiden av elven. 

Fossen er del av det vernede Gaularvassdraget. 

## Referanser
Android

**Android** er et mobilt operativsystem (for smarttelefoner og nettbrett) opprinnelig utviklet av Android Inc., et firma som ble kjøpt av Google i 2005. Android er basert på en modifisert versjon av Linux-kjernen. Det ble annonsert 5. november 2007 at Android skulle brukes på smarttelefoner, samtidig som Open Handset Alliance ble opprettet. Android er «flaggskip»-operativsystemet til Open Handset Alliance. Google ga ut Android-kildekoden under Apache-lisensen, en fri programvare og åpen kildekode-lisens.

## Utbredelse
Per 2013 var Android det operativsystemet i verden som ble installert på flere apparater enn noe annet, og det har flere brukere enn Windows, macOS og andre konkurrenter sammenlagt., noe som tilsvarer omtrent samtlige PC-er som er i bruk i hele verden. Det finnes per september 2015 ca. 1.4 milliarder aktive Android-enheter.

Navnet Andrew (Andy Rubin er født Andrew E. Rubin), og ordet Android deler røtter fra det greske *andros*, som betyr mann. Andy Rubin valgte android.com som sin personlige nettside, og kollegaene hans brukte Android som kallenavnet hans på jobb. Det ble senere navnet på selskapet han grunnla, og navnet på operativsystemet de utviklet.

## Versjonshistorikk

Det har kommet flere versjoner av Android siden lanseringen. Hver versjon er i alfabetisk rekkefølge oppkalt etter en dessert.

### Android 1.0

### Android 1.1

### Android 1.5 Cupcake

### Android 1.6 Donut

### Android 2.0/2.1 Eclair

### Android 2.2.x Froyo

### Android 2.3.x Gingerbread

### Android 3.x Honeycomb

### Android 4.0.x Ice Cream Sandwich

### Android 4.1/4.2 Jelly Bean

### Android 4.4 KitKat

### Android 5.0 Lollipop

### Android 6.0 Marshmallow

### Android 7.0 Nougat

### Android 8.0 Oreo

### Android 9.0 Pie

### Android Q (10)

## Programvare
Android har et stort samfunn av utviklere som skriver programmer («apper») som utvider funksjonaliteten til enhetene. Det finnes per mars 2019 rundt 2,6 millioner apper i Google Play. Utviklere programmerer som oftest i Java-språket, men det har i nyere tid blitt lagd programmer som Apache Cordova som tillater utviklere å skrive i HTML, JavaScript og CSS. Google har en offisiell NDK som tillater utviklere å lage programmene i C eller C++.

## Andre plattformer med Android
I tillegg til at Android brukes på smarttelefoner og nettbrett, blir det også brukt i biler og smartklokker. Disse heter Android Auto og Android Wear respektivt. I tillegg finnes det Android for Smart-TV.

Android Wear, Auto og TV apper er laget på samme måte som for smarttelefoner og kan lastes ned fra Google Play. Det er forskjeller mellom «vanlig» Android, Android Wear, TV og Auto som gjør at man ikke kan laste ned en smarttelefon app til en smartklokke. Apper til de respektive plattformene må utvikles med de designerte SDKene. Android Wear bruker Wear-SDKen.

## Referanser


## Eksterne lenker
* 
* 
* Google Code Android
* Google Play
Varg Veum – Begravde hunder

***Varg Veum – Begravde hunder*** er den sjette filmen i filmserien om detektiven Varg Veum, og hadde premiere 15. oktober 2008. Filmen er basert på den bergenske forfatteren Gunnar Staalesen bok med tittelen *[[Begravde hunder biter ikke]]*.

## Handling
Varg Veum avviser politikeren Marit Haug, som tilhører et parti langt ute på høyrekanten, da hun ber om hans hjelp. Etter et attentat som dreper hennes partifelles hustru tar Veum saken, det viser seg å være et innfløkt innenrikspolitisk maktspill hvor en ikke kan vite om personene er hvem de utgir seg for å være. Hvem forfølger Marit, er det samme person som sto bak attentatet, og hvilke hemmeligheter skjuler hun?

Filmens åpningsscene har blitt sammenlignet med Obiora-saken.

## Rolleliste
*Trond Espen Seim – Varg Veum
*Andreas Cappelen – Markus Vik
*Bjørn Floberg – Hamre
*Hallvard Holmen – Trond Rogn
*Rebekka Karijord – Ingvild Steen
*Siv Charlotte Klynderud – Marit Haug
*Asta Busingye Lydersen – Synne
*Robert Skjærstad – Jan A. Sanne
*Niklas Gundersen – Anders Larsen
*Endre Hellestveit – Isachsen
*Maria Galinka Henriksen – Elena
*Kyrre Haugen Sydness – Einar Bergene
*Katrine Lunde Mackenzie – Eva Bergene
*Kai Remlov – Fredriksen
*Sampda Sharma – Alex
*Tor Christian Bleikli – Leif Hansen
*Sturla Dyregrov – Nyhetsoppleser
*Alexander Eik – Lege
*Wendy Loren – Journalist 2
*Arild Vestre – Journalist 1

## Referanser


## Eksterne lenker
*
Kvåfjorden

**Kvåfjorden** (også kalt **Kåfjorden**) er en liten fjord i Lindesnes kommune i Agder. Den har innløp nord for øya Hille i Mandal og strekker seg rundt seks kilometer nordvestover på nordsida av Hille og inn til Kvåfjord i Lindesnes. Innløpet ligger like nord for Tungefjorden.

Vest for Hille ligger den lille øya Ramsøya og Gallaråsholmen, og fjorden snur her mot nord og går rundt to kilometer innover i landet. Ved ei vik på østsida av fjorden ligger Lundevik.

## Referanser
Kåfjorden (andre betydninger)

**Kåfjorden** kan vise til flere fjorder i Norge:

*Kåfjorden – en arm av fjorden Lyngen i Troms.
*Kåfjorden (Nordkapp) – en fjord i Nordkapp kommune i Finnmark.
*Kåfjorden (Alta) – en fjord i Alta kommune i Finnmark.
*Kvåfjorden, eller Kåfjorden – en fjord i Mandal og Lindesnes kommuner i Vest-Agder.

## Se også
* Kåfjord
Sidney Webb

**Sidney James Webb**, 1. baron Passfield, (1859–1947) var en britisk sosialist, økonom og reformator, som ofte nevnes sammen med sin kone Beatrice Webb.

Sammen med George Bernard Shaw var han blant de første medlemmene av Fabian Society i 1884. Sammen med sin kone, Annie Besant, Graham Wallas, Edward R. Pease, Hubert Bland og Sydney Olivier, bidro han til å gjøre Fabian Society til et fremtredende intellektuelt selskap i England under Edvard VII av Storbritannia og de påfølgende tidsperioder. Han ble adlet som   Baron Passfield i 1929, en tittel som døde ut da han ikke fikk arvinger. Webb var også medlem av Order of Merit fra 1944.

## Bibliografi

Bøker av Sidney Webb 
* *Facts for Socialists* (1887) 
* *Problems of Modern Industry* (1898) 
* *Grants in Aid: A Criticism and a Proposal* (1911) 
* *Seasonal Trades*, with A. Freeman (1912) 
* *The Restoration of Trade Union Conditions* (1916)

Bøker av Sidney og Beatrice Webb
* *History of Trade Unionism* (1894) 
* *Industrial Democracy* (1897) 
* *English Local Government Vol. I-X* (1906 through 1929) 
* *The Manor and the Borough* (1908) 
* *The Break-Up of the Poor Law* (1909) 
* *English Poor-Law Policy* (1910)
* *The Cooperative Movement* (1914) 
* *Works Manager Today* (1917) 
* *The Consumer's Cooperative Movement* (1921) 
* *Decay of Capitalist Civilization* (1923)
* *Methods of Social Study* (1932) 
* *Soviet Communism: A new civilization?* (1935) 
* *The Truth About Soviet Russia* (1942)

## Referanser


## Eksterne lenker
* 
*
Endre Hellestveit

**Endre Hellestveit** (født 7. august 1976 i Rosendal i Kvinnherad) er en norsk skuespiller innen teater og film.

## Utdannelse
Hellestveit var tidligere skiinstruktør på Gautefall i Telemark før han tok førstegangstjenesten i forsvaret. Der var han i to år og tjenestegjorde i minedykkertroppen. Han tok så studier i Australia, men endte på Handelshøyskolen BI i Bergen. Han ble deretter tatt opp ved Statens teaterhøgskole i Oslo. 

## Film, teater og TV
Han debuterte i filmen *[[Det største i verden]]* (2001) med Herborg Kråkevik, og senere har han spilt taxisjåfør i filmen *[[Himmelfall]]* (2002), og betjent Jan Isachsen i Varg Veum-serien (2007&ndash;2008).

Etter teaterhøgskolen gikk han til Den Nationale Scene hvor han bl.a spilte sakfører Krogstad i Henrik Ibsens *[[Et dukkehjem]]*, og Adolf Hitler i *[[Mein Kampf]]*. Han ble fast ansatt ved Det Norske Teatret hvor han har spilt Peer Gynt, og Rick i forestillingen *[[Katt på hett blikktak]]* mot Ane Dahl Torp. 

Han har også spilt 11 episoder i TV-serien *[[Seks som oss]]* (2005&ndash;2007) som kjæresten til Lisa Tønne.  I *[[Det tredje øyet]]* sspilte han Kårstein Omvik.

## Referanser


## Eksterne lenker
* 
* Det Norske Teateret - Eventyraren 
* Haugesunds Avis - Det travle mennesket fra Rosendal 07. februar 2007
Lynley – Til minne om Edward

***Lynley – Til minne om Edward*** er en engelsk TV-film fra 2006 som bygger på persongalleriet i bestsellerne til forfatteren Elizabeth George om inspektør Lynley spilt av Nathaniel Parker og den nærmeste medarbeideren Havers Sharon Small m.fl. Episoden er den 19. i rekken om inspektør Lynley.

## Handlingen
En gammel skolekamerat ber Lynley om hjelp med å finne sitt barn som har forsvunnet fra en internatskole. Når gutten blir funnet viser det seg at han er myrdet og Lynley forstår bedre enn noen annen hvilke spenninger som finnes i så lukket miljø. Et miljø som påminner ham om sin egen barndom. Lynleys høyre hånd, Havers, har problemer med sin senile mor, og Lynley med sitt kjærlighetsliv.

## Rolleliste

## Eksterne lenker
*
Rupert Giles

**Rupert Giles** er en figur i TV-serien *[[Buffy, vampyrenes skrekk]]* (org. tittel: *Buffy the Vampire Slayer*).  Han er Buffy Summers' vokter, noe som betyr at han er vampyrjegerens lærer og veileder. Giles er en fast figur gjennom de første fem sesongene, før han etter hvert får en regelmessig gjesterolle.

I serien blir han spilt av skuespilleren Anthony Stewart Head.
Scandinavian Update Magazine

***Scandinavian Update Magazine*** er et akuttmedisinsk tidsskrift som fremfor alt henvender seg til alle som jobber innen akuttmedisin i og utenfor sykehus. Tidsskriftet presenterer forskning, inneholder reportasjer, portretter, artikler og case-rapporter.

Tidsskriftet arrangerer også annethvert år den skandinaviske akuttmedisinske konferansen Scandinavian Update.

Ansvarlig redaktør er Jan Erik Haugen.

## Eksterne lenker
* Scandinavian Update Magazine
* Scandinavian Update Conference
Dorris Bowdon

**Dorris Estelle Bowdon** (født 27. desember 1914, død 9. august 2005) var en amerikansk skuespillerinne. Hun er best kjent for rollen som Rosasharn i filmen *[[Vredens druer (film)|Vredens druer]]* (1940). Bowdon giftet seg med filmens manusforfatter, Nunnally Johnson, samme år som filmen ble utgitt og pensjonerte seg som skuespillerinne tre år senere.

## Tidlig liv
Bowdon ble født 27. desember 1914 i Coldwater i Mississippi, som en av til sammen sju søsken. Hun var datter av James og Lillian Bowdon. Hennes far var lege og døde da hun var to år gammel. Bowdon studerte engelsk og tale ved Louisiana State University og vant Miss Memphis 1936. Da en lokal kritiker så henne i en skoleteaterforestilling i 1938, tipset han en talentspeider fra 20th Century Fox om henne. Bowdon reiste til Hollywood og fikk kontrakt med filmselskapet etter en prøvespilling.

## Karriere
Bowdon var misfornøyd med å kun få spille småroller i filmer og oppsøkte selv produsenter i håp om å bli tilbudt bedre roller. Hun hadde sin første rolle med replikker i komedien *[[Down on the Farm (1938)|Down on the Farm]]* (1938), en del av *[[Familien Jones]]*-filmserien. Bowdon spilte deretter i den biografiske dramafilmen *[[Den unge Mr. Lincoln]]* (1939) og erstattet Linda Darnell i krigsdramaet *[[Flammende villmark]]* (1939), begge regissert av John Ford. Hennes største suksess som skuespillerinne var i rollen som Rosasharn i dramafilmen *[[Vredens druer (film)|Vredens druer]]* (1940), som også ble regissert av Ford. Hun giftet seg med filmens manusforfatter, Nunnally Johnson, samme år som filmen ble utgitt, men han skal ikke ha vært ansvarlig for at hun fikk rollen. Etter å ha spilt i dramafilmen *[[Jennie (film)|Jennie]]* (1940) og krigsfilmen *[[Natt uten måne]]* (1943), pensjonerte Bowdon seg som skuespillerinne for å fokusere på familielivet.

## Privatliv
Bowdon møtte og forelsket seg i manusforfatteren Nunnally Johnson mens han skrev manuset til *Vredens druer*. De giftet seg i hjemmet til Charles MacArthur og Helen Hayes i Nyack-on-the-Hudson i Nyack i New York 4. februar 1940. Ekteparet fikk to døtre, Christie og Roxana, og sønnen Scott sammen. De bodde i et herskapshus i 625 Mountain Drive i Beverly Hills i California. Det ble designet av arkitekten Paul R. Williams og bygget av O' Neal and Son fra 1937 til 1938.

Bowdon døde av hjerneslag og hjertesvikt 9. august 2005 på Motion Picture & Television Country House and Hospital i Woodland Hills i California. Hun ble kremert, og en del av asken ble spredd på havet, mens resten ble satt ned i urne sammen med ektemannen på Westwood Village Memorial Park Cemetery i Los Angeles.

## Filmografi

## Referanser




## Eksterne lenker
*
Allan Clarke

**Allan Clarke** er navnet til flere personer:

* Allan Clarke (fotballspiller) fra England
* Allan Clarke (sanger) fra England og The Hollies
Hesselbergs gate (Oslo)

:::*Se [[Hesselbergs gate|pekerside]] for flere forekomster av Hesselbergs gate.*

**Hesselbergs gate** (3A–15B, 2–10) er ei gate på Grünerløkka i Oslo. Den går over to kvartaler fra Thorvald Meyers gate til Falsens gate.

Bebyggelsen er i hovedsak klassiske leiegårder (3–4 etasjer) fra tiåra rundt 1900. Langs gata ligger også deler av  *Sagenes arbeiderboliger* (Thorvald Meyers gate 25) fra 1887; arkitekt Ove Ekman.  

Nr 9 er den tidligere Telefonstation Nord fra 1924 (arkitekt Ole Sverre), påbygd en etasje i 1930. Bygget er i dag en del av Norsk Telemuseum.

I nr 13 skjedde det i april 1971 en tragedie, da seks personer omkom under en påsatt brann.

Bygningene på sørsida av gata (ulike nummer) inngår i verneområdet Birkelunden kulturmiljø.

Gata er oppkalt etter generalmajor og kommandant på Akershus festning Hans Jacob Henning Hesselberg.

## Litteratur
* 

## Eksterne lenker
* Norsk telemuseum om nr 9
*
Våglia

**Våglia** er et område i Ytre Enebakk, som ligger langs østsiden av vannet Våg. Området består for det meste av boliger, men også lagerbygninger, bilverksted, treningssenter, og flere menighetshus. Våglia grenser mot et annet boligfelt sørover, Våg østover, boligfeltet Nylende nordover og Østmarka østover.

Langrennsløperne Heidi Weng og Martine Ek Hagen vokste opp i Våglia.

## Referanser
Hesselbergs gate

**Hesselbergs gate** finnes flere steder:

* Hesselbergs gate (Oslo)
* Hesselbergs gate (Drammen)
* Hesselbergs gate (Skien)
Jacob Otto Lange

**Jacob Otto Lange** (født 12. november 1833 i Stavanger, død 26. mai 1902 i Christiania) var en norsk forstmann og politiker (V).

Han var medlem av statsrådsavdelingen i Stockholm i Johannes Steens første regjering fra mars 1891 til juni 1892, da han ble statsråd i Revisjonsdepartementet frem til regjeringens avgang  2. mai 1893.

Han var i periodene 1877&ndash;1879, 1883&ndash;1885, 1886&ndash;1888 og 1889&ndash;1891 stortingsrepresentant fra Kongsberg.

Lange studerte forstvesen i Tyskland og var overførster ved Kongsberg Sølvverk og bestyrer av skogskolen. Han var ordfører i Kongsberg 1875&ndash;1876 og fikk i 1987 en gate oppkalt etter seg på Kongsberg – Jacob Langes vei i Gamlegrendåsen.

Han ble i 1892 utnevnt til ridder av 1. klasse av St. Olavs Orden.

Lange var sønn av prost Alexander Lange og hustru Christine Castberg. Han var gift med Thekla Bøbert (f. 1840), datter av sølvverksdirektør Karl Friedrich Bøbert og hustru Elisabeth Magdalene Abel.

Han var medstifter av Norsk Kvinnesaksforening i 1884. 

## Referanser


## Eksterne lenker
*
Sandbukta naturreservat

:*For naturreservatet i Buskerud, se [[Sandbukta-Østnestangen naturreservat]].*

**Sandbukta naturreservat** er et naturreservat i Tromsø kommune, og ble opprettet 4. juni 2004. Det ligger ved Breivikelvas utløp i Ullsfjorden, like ved bygda Breivikeidet. Sandbukta er et strandområde som inneholder et av de største strandvollfeltene i Troms.

## Referanser
Vardøgata (Oslo)

**Vardøgata** (1–5B; ingen partallsadresser) er ei mindre gate på Rodeløkka i bydel Grünerløkka i Oslo. Den går fra Trondheimsveien til Tromsøgata.

Bebyggelsen i gatas to små kvartal er svært variert, med både leiegård, trehus og mer moderne blokker. 

Huset til stiftsprost Frederik Rode, som har gitt navn til Rodeløkka, lå på hjørnet av Tromsøgata (nr 7 til denne), men er seinere flytta til Langgata.

Navnet er etter byen Vardø. Det er flere andre gater i området som har navn etter nordnorske byer (Tromsø, Bodø, Hammerfest). Gata het tidligere Verksgata, men forbindelsen til denne er nå brutt.

Dikteren Rudolf Nilsen bodde en kort periode av barndommen i nr 5.

## Litteratur
* 

## Eksterne lenker
*
Kobbefjorden (Måsøy)

**Kobbefjorden** (nordsamisk: *Gáhppovuotna*) er en fjord i Måsøy kommune i Finnmark. Fjorden har innløp mellom Kjerringberget i vest og Stikkelvågnæringen i øst og strekker seg 20 kilometer sørover til enden av Vesterbotnen. Like innenfor munningen går Ryggefjorden 10 kilometer sørvestover fra vestsida. Store Kobbøya ligger litt øst for innløpet til denne fjordarmen. Nesten helt innerst i fjorden ligger Lille Kobbøya, og like sør for denne deler fjorden seg i Vesterbotnen i sørvest og Austerbotnen i sørøst.

Fjorden er 217 meter på det dypeste, helt ytterst i fjorden. 

Helt innerst i fjorden ligger to små bosetninger. Kobbstein ligger på østsiden av Vesterbotnen og Kjerringvik ligger innerst i viken med samme navn like øst for Vesterbotnen. 

## Referanser
Ben Vereen

**Ben Vereen** (født 1946) er en amerikansk skuespiller, danser og sanger som har spilt i flere Broadway-show. Han er utdannet ved Manhattan's High School of Performing Arts.

Vereen ble nominert til Tony-prisen for beste mannlige birolle for musikalen *[[Jesus Christ Superstar]]* i 1972 og vant Tony-prisen for beste mannlige hovedrolle for sin rolle i *[[Pippin (musikal)|Pippin]]* i 1973. Han var med i Broadway-musikalen *[[Wicked (musikal)|Wicked]]* som Trollmannen fra Oz i 2005.

## Filmografi
* *[[Sweet Charity (film)|Sweet Charity]]* (1969)
* *[[Gas-s-s-s]]* (1971)
* *[[Funny Lady]]* (1975)
* *[[All That Jazz]]* (1979)
* *Cycling Through China* (1982) (dokumentar)
* *Sabine* (1982)
* *The Zoo Gang* (1985)
* *Buy & Cell* (1989)
* *[[Once Upon a Forest]]* (1993) (kun stemme)
* *[[Why Do Fools Fall in Love (film)|Why Do Fools Fall in Love]]* (1998)
* *I'll Take You There* (1999)
* *The Painting* (2001)
* *[[Idlewild (film)|Idlewild]]* (2006)
* *And Then Came Love* (2007)
* *Tapioca* (2007)
* *[[Mama, I Want to Sing!]]* (2007)
* *An Accidental Friendship* (2008)
* *Broadway: The Next Generation* (2009) (dokumentar)

### TV-serier
Ben Veeren har spilt i flere TV-serier:
* *[[Grey's Anatomy]]*
* *[[Lov og orden: New York]]*
* *[[Oz]]*
* *[[Faerie Tale Theatre]]*
* *[[The Jamie Foxx Show]]*
* *[[The Love Boat]]*
* *[[The Muppet Show]]*
* *[[The Nanny (TV serie)|The Nanny]]*
* *[[Touched by an Angel]]*
* *[[Webster (TV serie)|Webster]]*
* *[[Zoobilee Zoo]]*
* *[[The Fresh Prince of Bel-Air]]*
* *[[Røtter (TV-serie)|Roots]]*

## Referanser


## Eksterne lenker
* 
* 
*
Steinhøi

**Steinhøi** er et fjell i Folldal kommune i Innlandet. Det har en høyde på  meter over havet og er det 16. høyeste fjellet i Hedmark.

## Se også
* Fjell i Hedmark

## Referanser
Liste over ordførere i Kongsberg

**Liste over ordførere i Kongsberg** viser navn, parti og funksjonsperiode for ordførere i Kongsberg kommune fra innføringen av formannskapslovene i 1837.

## Se også

* Liste over ordførere i Sandsvær 1837&ndash;1907
* Liste over ordførere i Ytre Sandsvær 1908&ndash;1963
* Liste over ordførere i Øvre Sandsvær 1908&ndash;1963

## Eksterne lenker

* Kongsberg kommune: Ordførere i Kongsberg
Litauiske euromynter

**Litauiske euromynter** er sirkulasjonsmynt av Den europeiske unions valuta euro med nasjonalt motiv for Litauen på revers. Litauen tok i bruk euro 1. januar 2015, som erstatning for litas.

## Euro
Euro (€) er Den europeiske unions offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. I 2008 besluttet Litauen seg for å slutte seg til eurosonen.

De lavere valørene av euroene utgjøres av mynter, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et motiv valgt av medlemsstaten der mynten utgis. Hvert euroland har således ett eller flere motiver som er unike for landet.

## Nasjonalt motiv

Motivet på den nasjonale siden er for alle valørene «vytis», den rustningskledde ridderen til hest fra Litauens riksvåpen. Landets navn på litauisk er preget under dette motivet, mens årstallet 2015 står oppe til høyre. Langs kanten står EUs tolv stjerner. Motivet er ved skulptøren Antanas Žukauskas. Det nasjonale motivet ble valgt etter at sentralbanken gjennomførte en opinionsundersøkelse der rytteren fra riksvåpenet fikk størst opplsutning. 

Det litauiske myntverket, Lietuvos monetų kalykla, sto for produksjonen av myntene. 

## Innføring
Euroen ble innført 1. januar 2015. Vekslingskursen ble 23. juli 2014 fastsatt til 3,45280 litas for 1 euro.

I en overgangsperiode fra introduksjonsdatoen 1. januar 2015 og til 15. januar er både euro og litas i sirkulasjon. Innveksling av litasmynt og -sedler er gratis fram til 1. mars. Deretter kan veksling foretas i alle banker inntil 30. juni, hvorpå noen banker så vil veksle litassedler inntil 30. desember 2015. Deretter veksler Lietuvos bankas litas, enten det gjelder mynt eller sedler, i euro uten tidsbegrensning.

## Referanser


## Eksterne lenker
* Den europeiske sentralbankens offisielle websider
Tunika

En **tunika** (latin: *tunica*) er flere typer kjortel- eller trøyeliknende plagg av varierende lengde fra skuldrene til et sted mellom hoftene og anklene. Navnet er hentet fra romernes *tunica*, et hverdags- eller underplagg som ble båret av både kvinner og særlig menn og var videreutviklet fra grekernes khiton. Plagget ble brukt av både frie borgere og ikke-borgere, folk i byer og på landsbygda. Byborgerne pleide imidlertid å bære en toga over tunikaen, særlig ved formelle anledninger. 

Tunikaen var det viktigste plagget i den mannlige klesdrakten i den gresk-romerske sivilisasjon. Den var laget av to stykker ufarget ull sydd sammen på sidene og skuldre. Plagget dekket overkroppen, magen og underlivet, og bena ned til kneshøyde. Det var åpninger for armene på hver side øverst. De ble gjerne båret uten beinplagg.

Moderne tunikaer er hoftelange trøyer eller skjorter som bæres hengende over bukser eller kjoler, oftest av kvinner. Tunikaer blir også ofte brukt som strandplagg over badedrakter og bikinier.

## Se også
* Khiton, sylinderformet underdrakt for kvinner og menn i det gamle Hellas
* Kjortel, kjoleformede ytterplagg med ermer
* Trøye, flere typer ettersittende klesplagg som dekker overkroppen

## Eksterne lenker
*  Roman Clothing 
*
Bodøgata (Oslo)

**Bodøgata** (2–10, 3–15) er ei mindre gate på Rodeløkka i bydel Grünerløkka i Oslo. Som gangvei går den fra Hammerfestgata til Vardøgata. Det er imidlertid ikke mulig med sammenhengende biltrafikk.

Bebyggelsen er i all hovedsak eldre trehus, men i gata finner vi også bakfasadene fra nyere gårder i tilliggende gater.

I 2003 vakte det en del debatt da et freda hus i Bodøgata 11 blei revet.

Navnet er etter byen Bodø. Det er flere andre gater i området som har navn etter nordnorske byer (Vardø, Tromsø, Hammerfest).

## Noter



## Litteratur
* Oslo byleksikon

## Eksterne lenker
* Oslo kommunes bydelsoversikt
Europeisk førerkort

**Europeisk førerkort** er et førerkort som erstatter de 110 forskjellige plast- og papirførerkortene i bruk innen Det europeiske økonomiske samarbeidsområde (EØS) (Den europeiske union, Island, Liechtenstein og Norge).

Det nye førerkortet er i bankkortformat, og skal være vanskelig å forfalske. Medlemsstatene kan velge om førerkortet skal være utstedt med mikrochip. Chipen er nyttig for politi som kan lese ut informasjonen på sitt eget språk, noe som løser problemet med tre typer alfabeter gyldige innenfor EØS området. Førerkortet har gyldighet på 10 eller 15 år, avhengig av landet som har utstedt det.  
Kortet ble tatt i bruk i EØS 19. januar 2013, og skal ha erstattet eldre førerkort innen 2033.

## Historie

### Rådsdirektiv 80/1263/EØF
Et første skritt var første rådsdirektiv 80/1263/EØF av 4. desember 1980 om innføring av et EF-førerkort, der det fastsattes en EF-modell for nasjonale førerkort og medlemsstatenes gjensidige godkjenning av nasjonale førerkort samt innbytte av førerkort for innehavere som skifter bosted eller arbeidssted fra en medlemsstat til en annen.

### Rådsdirektiv 91/439/EØF
I juli 1991 ble forrige direktivet erstattet av direktiv 91/439/EØF. Direktivet trådte i kraft i 1996.

### Rådsdirektiv 2006/126/EF
Rådet for Den europeiske union godkjente i mars 2006 et forslag av Europakommisjonen om å innføre et felles europeisk førerkort som skulle erstatte de 110 forskjellige modellene innen EU/EØS. I desember samme år ble det godkjent av Europaparlamentet Direktiv 2006/126/EF ble publisert i Den europeiske unions tidende  30 desember 2006.
Direktivet trådte i kraft 19. januar 2013.

## Kategorier
EØS førerkort er inndelt i følgende kategorier:

## Eksempel førerkort
### Polen (2013 versjon)

a): Feltet skal inneholde "annet navn"
b): Felt 4d skal være et annet nummer enn det listet under nummer 5. Feltet er frivillig 
c): Medlemslandene velger om de vil påføre adresse

## Galleri

File:Projekt_nowego_prawa_jazdy.png|Polen
File:RO licence front.jpg|Romania
File:Permiso de conducir plastificado.jpg|Spania
File:DE_Licence_2013_Front.jpg|Tyskland
File:A Licence 2013 Front.jpg|Østerrike


## Se også
*Førerkort

## Referanser
Den europeiske vekslingsmekanisme

**Den europeiske vekslingskursmekanismen** (**ERM,** fra 1999 **ERM2**) er en ordning som fastsetter en stabil valutakursmekanisme mellom eurolandene og enkelte av de øvrige EU-land. Formålet er å unngå for store valutasvingninger som kan forstyrre det indre marked.  

Medlemmer av ERM2 er per 2020 Danmark, Bulgaria og Kroatia. Danmark var medlem da euroen ble opprettet. Bulgaria og Kroatia tiltrådte ERM2 13. juli 2020. 

Ordningen ble innført i mars 1979 i det daværende EF, og er en del av Den økonomiske og monetære union. Da euroen ble innført som valuta 1. januar 1999 ble ordningen revidert og omdøpt til ERM2. Gjeldende ordning bygger på en resolusjon vedtatt i 1997 av Det europeiske råd og en avtale fra 2006 mellom Den europeiske sentralbank og sentralbankene i de aktuelle land utenfor euroområdet. 

Samtlige land i EU, bortsett fra Danmark er forpliktet til å bli med i eurosamarbeidet. Av EUs medlemsland står per 2020 Polen, Romania,  Sverige, Tsjekkia og Ungarn utenfor både euro og ERM2. Medlemskap i ERM2 over en viss tid og uten for sterke spenninger mot euroen, er et vilkår for senere deltakelse i eurosamarbeidet.

## Referanser
Phiale

En **phiale** er i moderne terminologi navnet på en type gammelgresk beholder i keramikk eller metall. Den hadde form av en bred, rund og flat bolle uten håndtak eller fot (en bolle *med* håndtak og fot var en kylix), og den ble hovedsakelig benyttet til libasjoner (drikkoffer av vin eller olje).

## Eksterne lenker
*
Hektisk sommer

***Hektisk sommer*** (originaltittel: *Estate violenta*) er en italiensk romantisk dramafilm fra 1959, og den første store filmen i regi av den italienske regissøren Valerio Zurlini. Handlingen i filmen er lagt til Riccione, Italia og foregår under andre verdenskrig. Krigsenken Roberta og unggutten Carlo forelsker seg i hverandre, til forargelse for begges familie. Carlos far er en høytstående fascist og har fått ham fritatt for militærtjeneste. Etter Mussolinis fall prøver Roberta å få ham til å flykte, men etter et flyangrep fra de alliert vil han bli soldat.

## Priser
Mar del Plata Film Festival for beste kvinnelige skuespiller til Eleonora Rossi Drago for hennes rolle. 

Nastro d'Argento for beste kvinnelige skuespiller til Eleonora Rossi Drago for hennes rolle og til Mario Nascimbene for filmmusikken.

## Medvirkende

## Referanser


## Eksterne lenker
*
Roy Andersen

**Roy Andersen** (født 9. desember 1954) er en norsk forfatter, historiker og journalist. Andersen har hovedfag i historie fra Universitetet i Oslo og arbeider som vaktsjef i Nationen. Han har skrevet biografier om tidligere overvåkingssjef Asbjørn Bryhn og Henrik Angell. I 2011 kom boken *Redningsmenn og lykkejegere* ut. NRK TV sendte i januar 2012 dokumentaren *Reinsdyr, gull og julenissen* basert på denne boka. Boka ble nominert til Brageprisen.

## Bibliografi
* *Stein og jord* Cappelen, 1986. ISBN 82-02-10657-5
* *Fra Berger : roman* Gyldendal, 1991. ISBN 82-05-20461-6
* *Sin egen fiende : et portrett av Asbjørn Bryhn* Cappelen, 1992. ISBN 82-02-12930-3
* *Henrik Angell : en nordmann på tvers* Aschehoug, 2000. ISBN 82-03-29111-2
* *1905 : spillet bak kulissene* Aschehoug, 2005. ISBN 82-03-23126-8
* *Striden om strandsonen : generalinspektoratet for Kystartilleriet 1899-2001* Eide, 2005. ISBN 82-514-0693-5
* *Redningsmenn og lykkejegere. Norske pionerer i Alaska.* Aschehoug, 2011. ISBN 82-03-29194-4
* *Bringebærlandet : smaken av norsk sommer.* Dinamo forlag, 2013. ISBN 978-82-8071-280-6

### Vitenskapelige artikler
* *Ideologiske forutsetninger for den militære opprustningen i Norge 1890-1900* Historisk tidsskrift 1999 78: 48

## Eksterne lenker
* Presentasjon av Roy Andersen i Forfatterkatalogen på Forfattersentrums nettsider
Bobby

**Bobby** er et opprinnelig engelsk mannsnavn dannet som en kjæleform av *[[Bob (navn)|Bob]]*, en kortform av *[[Robert]]*, som har opprinnelse i det gammeltyske navnet *Hrodebert* dannet av de norrøne ordene *hróðr*, «beømmelse, ære, ros, heder», og *bjartr*, «lys, lysende, skinnenede».

*[[Bobbie]]* er en variant av navnet som kan være både mannsnavn og kvinnenavn.

## Utbredelse
*Bobby* har vært et populært navn i USA fra 1920- til 1990-årene og hadde en popularitetstopp med 0,7% i 1936.

|}

|}

## Kjente personer med navnet
Personene i listen er ordnet kronologisk etter fødselsår.
* Bobby Darin (1936–1973), amerikansk sanger og skuespiller
* Bobby Bare (f. 1935), amerikansk country-musiker
* Bobby Charlton (1937–2023), engelsk fotballspiller
* Bobby Fischer (1943–2008), amerikansk sjakkmester
* Bobby Orr (f. 1948), kanadisk ishockeyspiller
* Bobby McFerrin (f. 1950), amerikansk *a cappella*-artist
* Bobby Brown (f. 1969), amerikansk singer-songwriter

## Annen bruk av navnet
* *[[The Death and Life of Bobby Z]]*, amerikansk film fra 2007
* Big Bobby (Bobbycar), en tråbil for barn

## Referanser


## Eksterne lenker
*
Hans Nysom

**Hans Hein Theodor Nysom** (født 5. desember 1845 i Botne, død 28. august 1903 i Kristiania) var en norsk offiser, ingeniør og politiker (V).

Han var statsråd i både i Revisjonsdepartementet og Arbeidsdepartementet i Johannes Steens første regjering fra 6. mars 1891, fra 28. november bare i sistnevnte departement til regjeringen fratrådte 2. mai 1893.

I Johannes Steens andre regjering som tiltrådte 17. februar 1898 var han først medlem av statsrådsavdelingen i Stockholm til mars 1899, deretter statsråd i Arbeidsdepartementet til juni 1900 og deretter igjen i Stockholm frem til 6. november 1900.

Han var i periodene 1895–1897 og 1898–1900 stortingsrepresentant fra valgkretsen Kristiania, Hønefoss og Kongsvinger.

Nysom var utdannet artillerioffiser, men ble i 1874 ble han ansatt i kanalvesenet. Han studerte elveregulering utenlands og hadde flere offentlige verv innen vassdrag og regulering. Som arbeidsminister sto han for den offisielle åpningen av Bandak–Norsjøkanalen i 1892. I 1900 ble han generaldirektør for Norges Statsbaner.

Nysom var formann i Polyteknisk Forening fra 1885 til 1891.

Han var sønnesønn av sogneprest og eidsvollsmann Hans Hein Nysom og halvbror til offiser og stortingsmann Anton David Svendsen Hjorth.

Nysom ble i 1892 utnevnt til ridder av St. Olavs Orden og forfremmet til kommandør av 1. klasse i 1899. Han mottok også den svenske Nordstjerneordenen.

## Utgivelser

* *Fra Finmarken*, 1877
* *Reductionstabeller for Hvermand: til praktisk Brug ordnede for Omsætning fra gammelt til nyt Maal og Vægt*, Cammermeyer, Kristiania, 1879
* *Haandbog i norsk flødningsvæsen* (med Axel Borchrevink og Gunnar Sætren), H. Aschehoug & Co., Kristiania, 1889-94

## Referanser


## Eksterne lenker
* 
*
Hermannsfjorden

**Hermannsfjorden** er en fjord på nordsida av Nordkvaløya i Karlsøy kommune i Troms. Fjorden er 3,5 kilometer lang, og går fra innløpet mellom Kopparneset og Langøya sørover til botn av fjorden. Hermannsfjorden er omgitt av relativt høye og bratte fjordsider. På vestsida ligger Kopparberget på 341 meter over havet, og på østsida Svartdalstinden (681&nbsp;moh) og Bringen (383&nbsp;moh).

## Referanser
Eivor

**Eivor** er et kvinnenavn med opprinnelse i norrøne *auja*, «skatt, gave», eller kanskje *ey*, «øy», og *varr*, «forsiktig», eller urnordiske **warjaR*, «forsvarer». *Eyvr* var en norrøn form av navnet.

*Eivor* har navnedag 8. juni i Sverige og 24. oktober i Norge.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Øyvor Hansson (1893–1975), norsk politiker
* Eivor Bergum (f. 1946), norsk lyriker og barnebokforfatter
* Øyvor Dalan Vik (f. 1966), norsk journalist 
* Eivor Vindenes (f. 1971), norsk forfatter
* Øyvor Bakke (f. 1975), norsk journalist og programleder
* Eivør Pálsdóttir (f. 1983), færøysk sanger
* Eivor Evenrud (f. 1982), norsk politiker

## Referanser


## Eksterne lenker
*
Lindås (navn)

**Lindås** (eldre skrivemåte **Lindaas**) er et norsk gårdsnavn og slektsnavn som er brukt flere steder i landet, og har gitt navn til Lindås kommune i Nordhordland.

## Betydning
Sistedelen av navnet betyr 'ås', men den første delen kan ha ulike betydninger. Den kan ofte forklares med at tretypen lind vokser i området, men denne betydningen kan vanskelig knyttes til områder der det ikke vokser lind. I stedet har man tenkt seg at ordet viser til formen på åsen, for eksempel at den er formet som et bånd (norr. *lindi*) eller er svakt skrånende (adjektivet *linn*, som betyr 'svak' eller 'mild').

## Bruk
*Lindås i Nordhordland er en gård, et tettsted og en tidligere kommune i Nordhordland. Det finnes også gårder som heter Lindås i Holmestrand kommune, Åmli kommune, Flesberg kommune, Sveio kommune, Aure kommune, Senja kommune, Kongsberg kommune og Asker kommune.

Det er omkring 250 som har Lindås og 150 som har Lindaas som etternavn i Norge.

## Referanser
Løksfjorden

**Løksfjorden** er en fjord på vestsida av Rebbenesøya i Tromsø kommune i Troms. Fjorden strekker seg to kilometer østover til bygda Løksfjord i botn av fjorden. Den har innløp mellom Hamnes i nord og Gulbrandsneset i sør. Inne i fjorden ligger også gården Gamvollen.

Fv302 går langs nordsida av fjorden. 

## Referanser
Hamrefjorden

**Hamrefjorden** er egentlig et sund i Karlsøy kommune i Troms. Den ligger mellom Helgøy i sørvest og Vannøya i nordøst, og er cirka 20 kilometer lang. Sundet strekker seg fra nordvest, mellom Torsnes på Vannøya og Rossmålneset på Nordkvaløya i sør, og går i sørøstlig retning til Helgøysundet mellom Ringvassøya og Vannøya.

På Helgøy er det nesten ingen bosetninger langs fjorden, bare et par gårder lengst mot sørøst. Mens på Vannøya er den meste av fjordsiden bebygget, og her ligger bygdene Vannareid - og Hamre, som fjorden er oppkalt etter. 

Fv305 går langs fjorden på Vanna. 

## Referanser
Eleonora Rossi Drago

**Eleonora Rossi Drago** (pikenavn *Palmira Omiccioli*) (født 23. september 1925, død 2. desember 2007) var en italiensk filmskuespiller. Hun ble født i Quinto al Mare i Genova og døde i Palermo. Hun spilte hovedrollen i Michelangelo Antonionis *[[Venninnene]]* (1955) og hun arbeidet med Pietro Germi i *[[Un maledetto imbroglio]]*. For hennes rolle i Valerio Zurlinis *[[Hektisk sommer]]* vant hun i 1960 prisen som beste kvinnelige skuespiller ved Mar del Plata Film Festival og en Nastro d'Argento. 

## Filmografi

* 1949 - *I pirati di Capri*
* 1949 – *Altura*
* 1950 - *Due sorelle amano*
* 1950 – *[[Bak nedrullede gardiner]]*
* 1951 - *[[Kvinnehemmeligheter]]*
* 1951 – *L'ultima sentenza*
* 1952 - *La fiammata*
* 1952 – *Sensualità*
* 1952 – *I sette dell'Orsa maggiore*
* 1952 – *Verginità*
* 1953 - *Schiavitù*
* 1953 – *[[Kvinner til salgs]]*
* 1953 – *Vestire gli ignudi*
* 1954 - *[[Saken Maurizius]]*
* 1954 – *Destini di donne*
* 1955 - *[[Venninnene]]*
* 1955 – *Donne sole*
* 1955 – *Il prezzo della gloria*
* 1956 - *Kean: genio e sregolatezza*
* 1957 – *Tutti possono uccidermi*
* 1957 – *Suor Letizia - Il più grande amore*
* 1958 - *[[En vei så langt som et år]]*
* 1958 – *Agli ordini del re*
* 1959 - *[[Hektisk sommer]]*
* 1959 – *[[Politiet ettersøker]]*
* 1959 – *Dagli Appennini alle Ande* (i en episode)
* 1959 – *La grana*
* 1959 – *Vacanze d'inverno*
* 1960 - *La mano rosa*
* 1960 – *Sotto dieci bandiere*
* 1960 – *[[David og Goliath]]*
* 1960 – *L'impiegato*
* 1960 – *La garçonnière*
* 1960 – *Schlußakkord*
* 1961 - *Caccia all'uomo*
* 1962 - *I dongiovanni della Costa Azzurra*
* 1962 – *Ipnosi*
* 1962 – *Tiro al piccione*
* 1962 – *Anima nera*
* 1962 – *Il terrore di notte*
* 1962 – *[[Tyveåringene og kjærligheten]]*
* 1962 – *Rosmunda e Alboino*
* 1963 - *Tempesta su Ceylon*
* 1964 - *Il disco volante*
* 1964 – *L'idea fissa* (i en episode)
* 1964 – *Amore facile* (i en episode)
* 1964 – *Se permettete parliamo di donne*
* 1964 – *La Cittadella* (ministerie tv)
* 1964 – *Il treno del sabato*
* 1965 - *Assassinio made in Italy - Il segreto del vestito rosso*
* 1965 – *La capanna dello zio Tom*
* 1965 – *Il delitto di Anna Sandoval*
* 1965 – *Io uccido, tu uccidi* (i en episode)
* 1965 – *[[Su e giù]]* (i en episode)
* 1966 - *[[Bibelen (film)|Bibelen]]*
* 1966 – *Mano di velluto*
* 1968 - *L'età del malessere*
* 1968 – *El Último sábado*
* 1969 - *[[D'Artagnan]]* (miniserie tv)
* 1969 – *Camille*
* 1969 – *Gli angeli del 2000*
* 1970 - *Nelle pieghe della carne*
* 1970 – *Il dio chiamato Dorian*


## Referanser


## Eksterne lenker
*
Anne Gullestad

**Anne Gullestad** (1925–1998) var en norsk skuespiller, instruktør og teatersjef.

Gullestad debuterte som skuespiller i 1950 på Den Nationale Scene. Hun var teatersjef ved Sogn og Fjordane Teater i årene 1980–1988. I løpet av denne tiden instruerte hun blant annet Kinnaspelet, Fimreitespelet og Mostraspelet. Hun gjorde gjennom dette arbeidet en stor innsats for amatørteatrene i Norge. Hun var deretter sjef for Riksteatret i årene 1988–1994. Gullestad arbeidet også med opprettelsen av Hordaland Teater som hun var kunstnerisk leder for fram til sin død. Hun tok initiativet og fikk startet kultur- og teaterbåten Innvik. 

Gullestad var ridder av første klasse av St. Olavs Orden.

## Referanser


## Eksterne lenker
* 
*
Anestesisykepleier

**Anestesisykepleier** er en sykepleier med spesiell kompetanse og ansvar for sykepleien til pasienter i forbindelse med anestesi, operasjon, skader, ulykker og/ eller svikt i livsviktige funksjoner.

Anestesisykepleier gir anestesi selvstendig på ellers funksjonsfriske pasienter, og i samarbeid med anestesilege til pasienter med mer komplekse sykdomstilstander.

## Eksterne lenker
* Utdanning.no sin yrkesbeskrivelse av anestesisykepleier
Hamre kommune

**Hamre** (inntil 1915 *Hammer*) var en kommune i Hordaland. Den ble opprettet som herredskommune 1. januar 1838 i henhold til formannskapslovene av 1837, og tilsvarte Hamre (Hammer) prestegjeld.

Hamre herredskommune lå på nord- og sørsiden av Osterfjorden og omfattet Alversund, Meland, Hamre og Åsane sokn. Alversund og Meland sokn ble i 1885 slått sammen med Seim sokn i Hosanger og dannet Alversund herredskommune. I 1904 ble Åsane sokn utskilt til egen herredskommune. I 1964 ble Hamre sokn del av den nye kommunen Osterøy.

Den opprinnelige kommunen grenset i øst til Hosanger, i sørøst til Haus, i sør til Bergen, i vest til Herdla og i nord til Manger, Seim sokn og Lindås.

## Eksterne lenker
* Bergen byleksikon på nett, om Hamre kommune